19/05/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio de aprobación do convenio urbanístico de execución do planeamento entre o Concello da Coruña e a propietaria de c/ Entrecasas 12-c/ Aguillón 7, para a ampliación da vía (620/2021/112)

A Xunta de Goberno Local, o 16 de febreiro de 2022, acordou: “Primeiro. –Aprobar o Convenio urbanístico de execución do planeamento, asinado o 12 de novembro de 2021, para a obtención dunha superficie de trece metros con dezanove decímetros cadrados (13,19 m 2 ) destinada a viario local, na rúa Aguillón, 7, que se segrega da parcela con referencia catastral 6220606NJ4062S0001RZ. Segundo. –Notificar este acordo á propietaria da citada parcela catastral para que, no prazo dos quince días seguintes á súa notificación, compareza nas dependencias municipais para a sinatura da ratificación do Convenio de 12 de novembro de 2021 e a súa formalización en documento administrativo. Terceiro. –Aceptar a cesión gratuíta da superficie de 13,19 m 2, que se segrega da parcela con referencia catastral 6220606NJ4062S0001RZ e darlle traslado ao Departamento municipal de Patrimonio Urbanístico para que a incorpore ao Inventario Municipal de Bens Inmobles. Cuarto. –Publicar o Convenio e o acordo de aprobación no Diario Oficial de Galicia e incorporalo ao Rexistro de convenios. Quinto. –Solicitar ao Rexistro da Propiedade a inscrición da superficie obxecto de cesión, destinada a viario local.” Procédese á publicación do texto íntegro do Convenio traducido ao galego: CONVENIO URBANÍSTICO DE EXECUCIÓN DE PLANEAMENTO ENTRE O CONCELLO DA CORUÑA E A PROPIETARIA DE R/ENTRECASAS 12-R/AGUILLÓN 7, PARA A AMPLIACIÓN DA VÍA (RATIFICADO POR ACORDO DA XUNTA DE GOBERNO LOCAL DE 16.02.2022) Na Coruña, a 3 de marzo de 2022. REUNIDOS Por parte do Concello da Coruña Don Juan Manuel Díaz Villoslada, concelleiro de Urbanismo, Vivenda; Infraestruturas e Mobilidade, en virtude de delegación xenérica efectuada pola Alcaldía-Presidencia, do 26 de xuño de 2019 (BOP 124, do 3 xullo de 2019), dona María Hernández García, directora da Área de Urbanismo, don Carlos Pérez González, xefe de Servizo de Planeamento e Xestión do Solo, e dona Mª Luz González Varela, xefa de Departamento de Xestión do Solo. E por parte da propiedade Dona Marta Victoria Mbodj Torresano, con DNI 32.***.2*1W, actuando en nome propio As partes, na condición na que interveñen, recoñécense capacidade necesaria e representación suficiente para formalizar o presente convenio urbanístico a cuxo fin, EXPOÑEN PRIMEIRO.–O Concello da Coruña vai realizar unha obra destinada a ampliación das beirarrúas, no lugar de Entrecasas-Aguillón e é preciso obter a propiedade do solo das parcelas afectadas. As parcelas afectadas pola obra de urbanización están clasificadas como solo urbano consolidado e cualificado como sistema local viario. A superficie obxecto do convenio está fóra da aliñación oficial, é a comprendida entre a aliñación oficial do plan xeral, e a parte da parcela catastral que excede da mesma, destinada a viario local. SEGUNDO.–A dispoñibilidade efectiva e a cesión da titularidade da superficie dos solos afectados é necesaria e prioritaria para a execución da obra pública polo Concello. Tras conversacións coa propiedade, chegouse a un acordo amigable que evita o procedemento expropiatorio, conciliando o interese xeral cos intereses da propiedade. TERCEIRO.–TITULARIDADE DA SUPERFICIE QUE SE CEDE. Dona Marta Victoria Mbodj Torresano é titular rexistral da seguinte parcela: Descrición Casa, construída sobre o solar número tres, de planta baixa soamente cunha soa vivenda, ao sitio denominado “Entre Casas”, na parroquia de Visma, consta de corredor, vestíbulo, cociña, comedor, despensa, cuarto de aseo y catro dormitorios, dous de eles en forma de gabinete. Ten a súa fronte cara ao Sur ou sexa cara a unha zona de servidume de paso, ocupa a superficie cuberta de setenta e dous metros cincuenta decímetros cadrados, e o resto do terreo ou sexa trescentos setenta e un metros cincuenta decímetros cadrados, queda situado pola fronte, esquerda entrando e costas da edificación, e cuxa restante descrición é: linda pola súa fronte, ao Sur, nunha lonxitude de trece metros sesenta centímetros, terreo de Francisco Parga Rodríguez; costas, Norte, nunha lonxitude de oito metros corenta centímetros, camiño público; dereita entrando, Leste, finca de José Hermida Fernández; e esquerda, Oeste, finca de Dobri Valentim De Mingo. Referencia catastral: 6220606NJ4062S0001RZ. Titular catastral: doña Marta Victoria Mbodj Torresano. Referencia rexistral: finca 15566, tomo 1867, libro 1867, folio 55 do Rexistro da Propiedade n.º 2 da Coruña. Titular rexistral: dona Marta Victoria Mbodj Torresano. Segregación: Que aos efectos do presente convenio resulta preciso efectuar a seguinte segregación: Franxa de terreo de trece metros con dezanove decímetros cadrados (13,19 m 2 ) destinada a viario local (beirarrúa peonil), en rúa Aguillón, 7, que linda: ao norte, con rúa Aguillón, ao sur, co resto da finca matriz (parcela catastral 6220606NJ4062S0001RZ), ao leste, coa parcela catastral 6220607NJ4062S0001DZ (rúa Aguillón 5) e ao oeste, con porción da parcela catastral 6220605NJ4062S0001KZ, destinada a cesión para viario. Resulta innecesario o outorgamento de licencia de segregación, ao amparo do art.150.6. c) da lei 2/2016, do 10 de febreiro, do Solo de Galicia. Quedando o RESTO da finca matriz coa seguinte descrición: Casa, construída sobre o solar número tres, de planta baixa soamente cunha soa vivenda, ao sitio denominado “Entre Casas”, na parroquia de Visma, consta de corredor, vestíbulo, cociña, comedor, despensa, cuarto de aseo y catro dormitorios, dous de eles en forma de gabinete. Ten a súa fronte cara ao Sur ou sexa cara unha zona de servidume de paso, ocupa a superficie cuberta de setenta e dous metros cincuenta decímetros cadrados, e o resto do terreo ou sexa trescentos cincuenta e oito metros trinta e un decímetros cadrados, queda situado pola fronte, esquerda entrando e costas da edificación, e cuxa restante descrición é: linda pola súa fronte, ao Sur, nunha lonxitude de trece metros sesenta centímetros, terreo de Joao Carlos Rodriguez Camuñas Carrier; costas, Norte, nunha lonxitude de oito metros corenta centímetros, porción segregada para cesión a viario público; dereita entrando, Leste, finca de Analia Tucker Raimundo; e esquerda, Oeste, finca de Dobri Valentim De Mingo. Se adxunta ficha gráfica da superficie obxecto de cesión, como anexo a este convenio. En virtude do exposto e como conclusión do proceso de negociación e colaboración na procura de solucións axustadas, as partes consideran conveniente para o interese público a firma do presente convenio urbanístico para a execución de obras de urbanización en base ás seguintes estipulacións: ESTIPULACIÓNS PRIMEIRA.–OBXECTO DO CONVENIO. Tanto o artigo 167 da lei do solo de Galicia, como o artigo 398.3. b) do decreto 143/2016, do 22 de setembro, polo que se aproba o regulamento da lei 2/2016, do solo de Galicia, permiten a celebración de convenios urbanísticos para a execución do Plan e, con el, a execución do sistema viario previsto ao afectar a unha urbanización aprobada. Igualmente, o art.32 do RD 1093/1997, do 4 de xullo, polo que foi aprobado o regulamento para a inscrición no Rexistro da Propiedade de actos de natureza urbanística. O presente convenio urbanístico formalízase para a execución do vixente Plan Xeral de Ordenación Municipal (PXOM 2013) que prevé un sistema local de viario. O obxecto deste convenio é a obtención do solo necesario para a execución da obra de urbanización. De conformidade co disposto no artigo 129 da lei 2/2016, do 10 de febreiro, do solo de Galicia, o convenio urbanístico entre a Administración e os propietarios, é un dos medios de obtención legalmente previstos, ao tratarse dun solo urbano consolidado. SEGUNDA.–OBRIGACIÓNS DAS PARTES. A) OBRIGACIÓNS DA PROPIEDADE A propietaria comprométese a ceder gratuitamente, libre de cargas e gravames, ao Concello da Coruña, a superficie de 13,19 m 2, segregada da parcela catastral 6220606NJ4062S0001RZ, a fin de posibilitar a execución da obra de urbanización do viario local. B) OBRIGACIÓNS DO CONCELLO O Concello da Coruña asume os seguintes compromisos: – Aceptar a titularidade da superficie obxecto de cesión, destinada a sistema local de viario – Urbanizar a superficie obxecto de cesión, – Abonar os gastos e tributos que puideran derivarse da inscrición no Rexistro da Propiedade, do documento administrativo TERCEIRA.–TOMA DE POSESIÓN. A propietaria consente e acepta expresamente e pon a disposición do Concello da Coruña a superficie de terreo citada, desde a firma deste documento, co fin de que poida executarse a obra de urbanización do citado viario local, tendo polo tanto o Concello da Coruña a dispoñibilidade dos terreos para executar a mencionada obra. CUARTA.–PROCEDEMENTO. Para a tramitación do convenio de execución do planeamento aplicarase o disposto nos artigos 400 e seguintes do regulamento da lei do solo de Galicia (RLSG). O texto inicial do convenio, subscrito o 12 de novembro de 2021, someteuse ao trámite de información pública, mediante anuncio publicado no Diario Oficial de Galicia de 27 de decembro de 2021, nun dos periódicos de maior difusión da provincia (neste caso, en “La Voz de Galicia” de 2 de decembro de 2021) e no taboleiro de anuncios da sede electrónica municipal, por un período dun mes (do 27 de novembro de 2021 ao 27 de decembro de 2021). Non houbo alegacións, polo que o texto inicial non variou. Ese mesmo texto someteuse á Xunta de Goberno Local, que o ratificou mediante acordo de 16 de febreiro de 2022. Con posterioridade a dito acordo de Xunta de Goberno Local, hai que formalizar o convenio neste documento administrativo, subscrito por ambas partes, sen prexuízo de que calquera delas poida solicitar a elevación a escritura pública. Procederase á publicación no Diario Oficial de Galicia e incluirase no rexistro de convenios urbanísticos do Concello. O Concello solicitará a súa inscrición no Rexistro da Propiedade nos termos previstos na lexislación hipotecaria. QUINTA.–XURISDICIÓN COMPETENTE. O convenio ten natureza xurídica administrativa, polo que os litixios que puideran xurdir como consecuencia da celebración, formalización, cumprimento, interpretación, execución, efectos e extinción someteranse á xurisdición contencioso-administrativa. E en proba de conformidade, as partes firman o presente convenio, no lugar e data sinalados no cabezallo. A Coruña, 12 de maio de 2022. O concelleiro delegado de Urbanismo, Vivenda, Infraestruturas e Mobilidade Francisco Dinís García Gallego